Artxua

Artxua Arabako mendebaldeko herri bat da, Kuartango udalerrikoa.

Historia 
1257an Arxua izenarekin ageri da. 1556an 18 biztanle zituen; 1682an, 7; XX. mendearen hasieran, 36; eta azken erroldan, 8.

Ondasun nabarmenak 
San Sebastian eliza erromanikoa da Artxuako eraikin nabarmenena. XIII. eta XIV. mendeen artean eraikia, XXI. mendearen hasieran zaharberritu zuten, ordurako oso hondatuta baitzegoen.

Aipagarria da, era berean, garbitegiak, errotak eta iturriak eratzen duten multzoa. Hori ere oraintsu zaharberritu zuten.

Erreferentziak

Kanpo estekak 
 «Artxua», Kuartangoko Udalaren webgunean.

Arabako herriak
Kuartangoko herriak